成均館大站

成均館大站sing4 gwan1 gun2 daai6 zaam6（韓文：성균관대역／成均館大驛 Seonggyun'gwandae-yeok）係首都圈電鐵1號綫嘅一個站，由韓國鐵道公社營運，位於大韓民國京畿道水原市長安區，一般簡稱成大站（성대역／成大驛 Seongdae-yeok）。 呢個車站喺開業之初嗌做栗田站leot6 tin4 zaam6（율전역／栗田驛 Yuljeon-yeok），因爲附近有成均館大學自然科學部，喺佢哋嘅要求下站名改成而家噉。不過附近一啲居民不滿，想改返原來嘅站名。 呢個站位於條綫「首爾─天安」嘅區段，喺朝頭早時所有嘅快車、無論上下行都會停站，而到咗夜晚，就得上行嘅快車會停站。 喺開站初期，車站週邊都未發展，車站基本係成均館大學啲學生嘅通勤站。不過到而家爲止都未係開發得好好。所以韓國鐵道公社吸引緊民間資本來投資發展呢度。 史 1979年2月1號以「栗田站」嘅名開業。 1984年1月1號改名爲「成大前站」（성대앞역／成大앞驛 Seongdaeap-yeok）。 1994年12月1號再改名爲「成均館大站」。 註